西师万众几时回,哀痛天书近已裁。文吏何曾重刀笔,
将军犹自舞轮台。几时拓土成王道,从古穷兵是祸胎。
陛下好生千万寿,玉楼长御白云杯。
西风吹客浮仙槎,万斛诗香散幽遐。
琼裾翠裳佩九霞,赐我羔酒龙团茶。
剪锦飞落山人家,黄绢幼妇无以加。
衰贱何足辱齿牙,相看白发羞黄花。
西山薇蕨东陵瓜,前村烟雨黄犊车。
共嚼秋芳咀春华,茅斋饮尽邻可赊。
西风来晚桂开迟。月宫移。到东篱。簌簌惊尘,吹下半冰规。拟唤阿娇来小隐,金屋低,乱香飞。重阳还是隔年期。蝶相思。客情知。吴水吴烟,愁里更多诗。一夜看承应未别,秋好处,雁来时。
西风吹远蝉,驿路在云边。独梦诸山外,高谈大旆前。
夜灯分楚塞,秋角满湘船。郡邑多岩窦,何方便学仙。
西风运金气,万籁含商声。
寒蛩亦何为,微音最凄清。
幽人倦长夜,拊枕难为情。
朱门沸歌钟,醉卧鸳鸯屏。
晨鸡唤不醒,况乃闻蛩鸣。
蛩声自酸栖,赖有幽人听。
西林本行殿,池榭日坡阤。雨过水初涨,云开山渐多。
晓街垂御柳,秋院闭宫莎。借问龙归处,鼎湖空碧波。
西庵深入西山里,算得当年少客游。
密密石丛盘小径,涓涓云窦泻寒流。
松皆有节谁青盖,僧尽无心也白头。
欲刷粉牌书姓字,调卑官冗不堪留。
西安封域中,清水岩泉好。
金堂茂芝术,仙吏书勋考。
桃源人已往,千古遗井灶。
双凫能来游,俗子迹可扫。
西南失大将,带甲满天地。
高人忧祝胎,感叹亦歔欷。
西溪缚屋称幽居,坐对松窗与世疏。
到眼青山千万叠,此生安乐更无知。
西湖馆舍开新秋,三峰倒影紫翠流。
白马雕戈驻逵道,金鱼玉佩罗林丘。
二孤五老独神往,八公六逸同天游。
时维小康况大比,万乘少纾东南忧。
如渑之酒官寺送,风生酒波鳞甲动。
荔子浆凝赤露香,鹅肪炙作黄冰冻。
歌袖频熏婆律膏,渴羌解奏参差凤。
右丞阀阅霄汉逼,诸叟文章台阁重。
罘罳骎骎落日凉,菱花蕸叶掩冉光。
惊飞先自有乌鹊,寡宿未必无鸳鸯。
尧封禹迹烟莽苍,宣发固短忧心长。
侧闻汴破济欲下,百姓亦望临淮王。
山人厌乱喜莫量,笑整冠带为举觞,醉后不登严武床。
西郊去岁揖行人,柳暗花浓又一春。
坐想高风清入骨,沈吟佳句健生神。
潺湲杳霭烟波古,散诞逍遥兴趣新。
应笑洛阳车马道,缁衣未免华红尘。
西楼对金谷,此地古人心。白日落庭内,黄花生涧阴。
四邻见疏木,万井度寒砧。石上题诗处,千年留至今。
西江流水到江州,闻道分成九道流。我滴两行相忆泪,
遣君何处遣人求。除非入海无由住,纵使逢滩未拟休。
会向伍员潮上见,气充顽石报心仇。
西风斜日鲈鱼香。
西城烟雾一重重。潇洒便秋风。巧妒玉人装髻,无如禁钥难通。新声窈眇,怨传楚些,娇并吴宫。夜久三星为粲,皓娥宁为君容。
西风何时来,秋声已萧瑟。
卧闻庭前树,终日鸣策策。
虽云未摇落,惨淡损光泽。
官槐脱高花,稚柏矜独碧。
感兹岁婉娩,客路尚行役。
病骨感秋气,瘧疠苦见迫。
蜗牛犹自庇,狐兔亦有宅。
抱病寄官舍,意气非复昔。
顾无揣摩才,胡为诸侯客。
西行碍浅石,北转入谿桥。树色烟轻重,湖光风动遥
百花乱飞雪,万岭叠青霄。猿挂临潭筱,鸥迎出浦桡。
惟应赏心客,兹路不言遥。
西山带雨痕,南浦生秋草。
烟中树若荠,波上舟如鸟。
西风篱下菊班班,想得吟肩正耸山。
急遣曲生陪杖履,要传好句出人间。
西字解释
汉字西的释义
西
(象形。据小篆字形,上面是鸟的省写,下象鸟巢形。“西”是“栖”的本字。本义:鸟入巢息止)
同本义 [(of birds) perch]
西,鸟在巢上,象形。――《说文》
棹歌惊起乱西禽,女伴各归南浦。――《敦煌曲子词集》
又如:西迟(游息,流连。同栖迟)
往西走;向西去 [go to west]
西通巴蜀。――《三国志·诸葛亮传》
何时复西归。――《乐府诗集·长歌行》
从小丘西行……――唐·柳宗元《至小丘西小石潭记》
西出阳关无故人。――唐·王维《送元二使安西》
又如:西上(向西去);西驾(皇帝的车驾西行);西夕(太阳西下而天黑)
西
方位
西xī
⒈方向,日落的一方,跟"东"相对:~方。~部。由东到~。
⒉泛指欧、美:~洋。~餐。~装。
诗词名句大全
古代诗词大全
经典诗词大全